Slavenko Saletović
<s>Slavenko Saletović je pozorišni reditelj, profesor i šef katedre za Pozorišnu i radio režiju na Fakultetu dramskih umetnosti Univerziteta umetnosti u Beogradu.</s>

<s>Biografija 
Rođen je 11. maja 1948. u Visokom, FNR Jugoslavija.</s><s>Akademiju za pozorište, film, radio i televiziju upisao je 1968. godine u klasi profesora dr Huga Klajna.</s><s>Diplomirao je, sa najvišom ocenom, u klasi profesora Dimitrija Đurkovića 1972. godine.</s>

<s>Sezone 1973/1974. bio je stalni reditelj Drame Srpskog narodnog pozorišta u Novom Sadu.</s><s>1. aprila 1974. godine izabran je za asistenta na Fakultetu dramskih umetnosti u Beogradu, da bi napredujući kroz zvanja, 1991. godine bio izabran za redovnog profesora.</s>

<s>Dugogodišnji je šef katedre za Pozorišnu i radio režiju.</s><s>U dva mandata biran je za prodekana Fakulteta dramskih umetnosti u Beogradu.</s><s>Obavljao je funkciju prorektora Univerziteta umetnosti.</s><s>Aktuelni je Predsednik Saveta Univerziteta umetnosti u Beogradu i Predsednik Upravnog odbora Jugoslovenskog dramskog pozorišta u Beogradu.</s>

<s>Nosilac je najprestižnije rediteljske nagrade za najbolju režiju u Srbiji - Bojan Stupica, za period od 2005. do 2007. godine.</s>

<s>Dobitnik je Velike plakete sa poveljom Univerziteta umetnosti u Beogradu, 2009. godine.</s>

<s>Dobitnik je Vukove nagrade KPZ Srbije za 2014. godinu.</s>

<s>Na pozorišnim scenama Novog Sada, Sarajeva, Sombora, Tuzle, Šapca, Niša, Kragujevca, Zrenjanina, Zaječara, Leskovca, Pirota, Tršića, Tivta, Užica, Herceg Novog, Kruševca i Beograda, režirao je preko sto predstava.</s>

<s>Za Televiziju Beograd režirao je dvanaest TV filmova i TV drama.</s>

<s>Značajnije predstave 
 Hamlet iz Mrduše donje (I. Brešan - Kamerni teatar 55, Sarajevo
 Rucante (B. Ljumović Zuba) - Kamerni teatar 55, Sarajevo
 Original falsifikata (R. Radovanović)- Zvezdara teatar
 Zmaj od Srbije (M. Ševarlić) - Narodno pozorište u Nišu
 Šovinistička farsa (R. Pavlović) - Dom sindikata, Beograd
 Program uživo (R. Pavlović) - Kult Teatar, Beograd
 Žaklina Bandeka (S. Koprivica) - FaVi teatar, Beograd
 Pevaj, brate (S. Koprivica) - FaVi teatar, Beograd
 Dva mirisa ruže (E. Karbaljida) - Pozorište na Terazijama
 Heroji (P. Perišić) - Pozorište na Terazijama
 La Strada (F. Felini) - Pozorište na Terazijama
 Kanjoš (D. Pajović) - Centar za kulturu u Tivtu
 Žanka (M. Ilić) - Pozorište Slavija, Beograd
 Ženidba (N. V. Gogolj) - Narodno pozorište u Beogradu
 Talenti i obožavaoci (A. N. Ostrovski) - Narodno pozorište u Beogradu
 Dama iz Maksima (Ž. Fejdo) - Teatar opera Madlenianum u Zemunu
 Ljubavnik velikog stila (R. Kuni) - Narodno pozorište u Leskovcu
 Narodni poslanik (B. Nušić) - Narodno pozorište u Užicu
 Srpska trilogija (S. Jakovljević) - Narodno pozorište u Beogradu
 Valjevska bolnica (D. Ćosić) - Kruševačko pozorište - CZK Loznica - FDU Zvečan
 Vukov Sabor u Tršiću 1996, 2008, 2014. i 2015. godine.</s>

<s>Značajnije filmske i TV ekranizacije 
 Život u Grobljanskoj ulici (1987) 
 Rudi (1988)
 Sile u vazduhu (1989)
 Narodni poslanik (1990)
 Knedle sa šljivama (1992)
 Pismo iz 1920 (1995)
 Ne miriše više cveće (1998)
 Put popločan minama (2002)
 Od danas do sutra (2006)</s>

<s>Nagrade 
 Tri nagrade za režiju Susreta srpskih pozorišta ’’Joakim Vujić’’
 Nagrada za predstavu godine 1989. glasanje jugoslovenskih pozorišnih kritičara, (Anketa nedeljnika NIN)
 Tri nagrade Sterijinog pozorja u Novom Sadu
 Dve nagrade Jovanča Micić i sedam nagrada Ćuran, Festivala Dani komedije u Jagodini
 Nagrada za najbolju predstavu Servantesovog festivala u Meksiku
 Nagrada za najbolju predstavu Susreta Zoran Radmilović u Zaječaru
 Nagrada za najbolji TV film Festivala Jugoslovenske televizije u Neumu
 Nagrada Svetskog festivala televizije u Plovdivu
 Nagrada za najbolju predstavu Joakimfesta u Kragujevcu
 Nagrada Festivala malih formi u Sarajevu i Dana komedije u Bijeljini
 Nagrada Bojan Stupica za najbolju predstavu u Srbiji (2005-2007)
 Nagrada Miodrag Petrović-Čkalja za najbolju predstavu 2010.godine u Jagodini
 Nagrada Međunarodno festivala Gumbekovi dani, Zagreb, 2013. godine
 Vukova nagrada KPZ Srbije, 2014. godine</s>

<s>Spoljašnje veze 
 Slavenko Saletović - filmografija na IMDB
 Slavenko Saletović - FDU</s>

<s>Srpski teatarski režiseri
Srpski pisci
Biografije, Visoko</s>

